Diari Oficial de la Generalitat Valenciana


Sumari del DOGV 3451, del 10-03-1999 (1999/1583)

Informació pública de la convocatòria i bases per a la provisió d'una plaça de magatzemer. Escala d'administració especial. Subescala de serveis especials.
-----------------------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1583


Data del document
:   15-01-1999

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * administració local
    * concurs administratiu

Informació pública de la convocatòria i bases per a la provisió d'una plaça de magatzemer. Escala d'administració especial. Subescala de serveis especials. [1999/L1583]
  
L'Ajuntament en Ple, en sessió celebrada el dia 14 de gener de 1999, va acordar procedir a la convocatòria d'una plaça de magatzemer, d'acord amb les següents bases:
  
Primera Normes generals
  
Es convoquen proves selectives per cobrir una plaça vacant en la plantilla de personal funcionari de carrera, escala d'administració especial, subescala de serveis especials, classe personal d'oficis, denominació: magatzemer, pertanyent al grup E, segons l'article 25 de la Llei 30/1984, de 2 d'agost.
  
La selecció dels aspirants, es realitzarà a través del sistema de concurs-oposició lliure, previst en l'article 172.3 del Reial Decret 781/1986, de 18 d'abril.
  
Segona. Condicions dels aspirants
  
Per ser admés a la realització de les proves selectives, els aspirants hauran de reunir els següents requisits:
  
a) Ser espanyol.
  
b) Haver fet els 18 anys d'edat i no excedir d'aquella en què falten menys de 10 anys per a la jubilació forçosa per edat, determinada per la legislació bàsica en matèria de funció pública.
  
c) Estar en possessió del Certificat d'Escolaritat.
  
d) No patir cap malaltia ni estar afectat per cap limitació física o psíquica que siga incompatible amb l'exercici de les funcions.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver estat separat, mitjançant expedient disciplinari, de qualsevol administració o ocupació pública.
  
Els requisits establerts en aquesta base hauran de complir-se en el moment d'acabar el termini de presentació de sol·licituds.
  
Tercera. Sol·licituds
  
La sol·licitud per prendre part en aquestes proves selectives serà facilitada gratuïtament per aquesta administració municipal. En la tramitació de les sol·licituds, els aspirants tindran en compte:
  
Les sol·licituds s'adreçaran a l'alcalde-president de l'Ajuntament d'Albal, plaça del Caudillo, 7, 46808 Albal (València). S'adjuntarà a la sol·licitud una fotocòpia del Document Nacional d'Identitat i la documentació relativa als mèrits al·legats per a la qualificació de la fase de concurs, acreditada mitjançant còpia validada, fotocòpia compulsada o un justificant d'haver-ne pagat els drets d'expedició.
  
El termini de presentació de sol·licituds serà de 20 dies naturals, comptadors a partir de l'endemà de la publicació de la convocatòria en el Diari Oficial de la Generalitat Valenciana o del seu extracte en el Boletín Oficial del Estado. El termini començarà a comptar a partir de la darrera publicació en qualsevol dels dos diaris oficials.
  
La presentació de sol·licituds podrà realitzar-se en el Registre General d'Entrada de l'ajuntament o en la forma establerta en l'article 38.4 de la Llei 30/1992, de 26 de novembre.
  
Els drets d'examen seran de mil pessetes (1.000 PTA), que es faran efectives pels mitjans establerts en l'article 38.6 de la Llei 30/1992, de 26 de novembre, i caldrà adjuntar a la sol·licitud el resguard acreditatiu del pagament d'aquests drets. Podran ingressar-se directament en el compte corrent número 0103/0205/67/6522049956 de l'entitat Banco Zaragozano, o mitjançant transferència des de qualsevol entitat bancària al compte esmentat.
  
En cap cas, el pagament per qualsevol dels mitjans legals utilitzats per l'aspirant suposarà la substitució del tràmit de presentació en temps i forma de la sol·licitud.
  
Quarta. Admissió d'aspirants
  
Expirat el termini de presentació de sol·licituds, l'alcaldia dictarà una resolució que es publicarà en el Diari Oficial de la Generalitat Valenciana, en el termini màxim d'un mes, en que es declararà aprovada la llista provisional d'admesos i exclosos. En aquesta resolució, s'indicaran els llocs en què s'exposaran al públic les llistes provisionals certificades completes d'aspirants admesos i exclosos, i es fixarà un termini de deu dies hàbils per a esmenar errades.
  
Transcorregut el termini anterior, esmenats els defectes i vistes les reclamacions, es dictarà una resolució amb la llista definitiva d'admesos, que es publicarà en el Diari Oficial de la Generalitat Valenciana, on s'indicaran els recursos que pertoquen. En aquesta resolució s'establirà també, almenys amb 15 dies d'antelació, la data, l'hora i el lloc de començament dels exercicis, segons l'ordre d'intervenció dels aspirants.
  
Únicament correspondrà la devolució dels drets d'examen als aspirants que hagen estat exclosos definitivament d'aquestes proves selectives. A aquest efecte el reintegrament es farà d'ofici.
  
Cinquena. Procés selectiu
  
Fase d'oposició
  
La fase d'oposició estarà formada per tres exercicis obligatoris, dos dels quals seran eliminatoris.
  
Primer exercici. Obligatori i eliminatori. Constarà de dues parts que es realitzaran en una única sessió.
  
Primera part: consistirà a una prova d'aptitud adaptada a les funcions pròpies de la plaça.
  
Segona part: consistirà a realitzar un test de 50 preguntes sobre coneixements relacionats amb el programa temari que figura a l'annex.
  
La durada mínima de l'exercici serà de 45 minuts. Ambdues parts adoptaran la forma de test amb respostes alternatives de les quals només una serà la correcta.
  
Segon exercici. Obligatori i eliminatori. Consistirà a desenvolupar per escrit dues proves objectives de caràcter pràctic, dirigides a apreciar la capacitat dels aspirants per a realitzar les funcions pròpies del lloc de treball. El contingut i la durada de les proves seran fixats pel tribunal.
  
Tercer exercici. Voluntari i de mèrit. Els aspirants que hagen superat la fase d'oposició, en haver aprovat els dos exercicis eliminatoris podran sotmetre's a una prova per acreditar el coneixement de valencià.
  
Aquest exercici consistirà a efectuar, per escrit, traducció directa i inversa, sense diccionari. El temps màxim per realitzar-lo serà de mitja hora.
  
Sexta. Tribunal
  
La totalitat dels membres del tribunal, funcionaris de carrera, a excepció del president, hauran de posseir un nivell de titulació igual o superior a l'exigit i pertànyer al mateix grup o a grups superiors i s'haurà de designar el mateix nombre de membres suplents. El tribunal estarà format per:
  
President: el de la corporació o membre d'aquesta que hi delegue.
  
Secretari: el de la corporació o funcionari d'aquesta que hi delegue, que actuarà amb veu i vot.
  
Vocals:
  
- Un representant del professorat oficial, designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana, designat per la Direcció General d'Administració Local.
  
- L'arquitecte tècnic municipal.
  
- El secretari de la corporació.
  
Els membres del tribunal estan subjectes als supòsits d'abstenció i recusació establits en els articles 28 i 29 de la Llei 30/1992, de 26 de novembre.
  
El tribunal es constituirà prèviament a la realització del primer exercici. Per a la vàlida constitució del tribunal serà necessària l'assistència del president i del secretari i de la meitat, almenys, dels seus membres, titulars i suplents.
  
D'acord amb el que disposa l'article 26.2 de la Llei 30/1992, de 26 de novembre, a partir de la seua constitució, el tribunal, per a actuar vàlidament, requerirà la presència de la majoria dels seus membres, titulars o suplents, inclosos el president i el secretari.
  
El procediment d'actuació dels tribunals s'ajustarà en tot moment al que disposen els articles 22 a 27 de la Llei 30/1992, de 26 de novembre.
  
Setena. Desenvolupament dels exercicis
  
L'ordre d'actuació dels opositors s'iniciarà alfabèticament per cognoms, prèviament determinat mitjançant sorteig.
  
Els aspirants seran convocats per a cada exercici en crida única, i perdran el seu dret els opositors que no compareguen per realitzar-lo, tret dels casos de força major justificats adientment i apreciats lliurement pel tribunal.
  
Començades les proves, l'anunci de realització de la resta d'aquestes es farà públic pel tribunal en el local on s'haja celebrat l'exercici anterior, amb 48 hores com a mínim d'antelació i al tauler d'anuncis municipals.
  
La publicació de l'anunci del segon i el tercer exercici s'efectuarà pel tribunal al tauler d'anuncis municipals amb dotze hores, almenys, d'antelació a l'inici d'aquest, si es tracta del mateix exercici, o de vint-i-quatre hores si es tracta d'un de nou.
  
Vuitena. Valoració de mèrits i qualificació dels exercicis
  
Fase d'oposició
  
Els exercicis de la fase d'oposició es qualificaran de la forma següent
  
Primer exercici: es qualificarà de 0 a 10 punts i per superar-lo caldrà obtenir un mínim de 5 punts en cadascuna de les parts de què consta.
  
Les respostes errònies es valoraran negativament amb una penalització equivalent a un terç del valor de cada contestació correcta.
  
Segon exercici: es qualificarà de 0 a 10 punts i per superar-lo caldrà obtenir un mínim de 5 punts.
  
Tercer exercici: voluntari i de mèrit. Es qualificarà de 0 a 1 punt.
  
La puntuació total de les proves selectives, a efectes d'ordenació dels opositors en la relació definitiva d'aprovats, estarà determinada per la suma de les qualificacions obtingudes en cadascun dels exercicis.
  
La qualificació per a cada exercici i aspirant es determinarà per la mitjana aritmètica resultant de les qualificacions atorgades per cada membre del tribunal, eliminant en tot cas, les puntuacions màximes i mínimes quan entre aquestes hi haja una diferència igual o superior a 4 punts.
  
Fase de concurs
  
Barem de mèrits que es valorarà en la fase de concurs
  
l . Serveis prestats. Fins un màxim de tres punts.
  
Els serveis prestats es valoraran a raó de 0,25 punts per any complet de serveis en el mateix grup de funcionaris o categoria laboral o en el grup immediatament inferior, i 0,10 punts quan es tracte de la resta de grups. A aquest efecte es computaran els serveis previs prestats en l'administració que s'hagen reconegut a l'empara del que disposa la Llei 70/1978, de 26 de novembre, i la resta de normativa aplicable. No es computaran mai els serveis que s'hagen prestat simultàniament amb altres també al·legats.
  
2. Titulacions.
  
Es valorarà fins un màxim de 2 punts la possessió d'altres titulacions de nivell igual o superior a l'exigit per la convocatòria, d'acord amb els criteris següents:
  
- Si el títol és de nivell superior a l'exigit: 2 punts.
  
- Si el títol és d'igual nivell a l'exigit: 1 punt.
  
3. Experiència.
  
Es valorarà fins un màxim de tres punts, a raó d'1 punt per any complet de serveis. L'experiència es valorarà atenent principalment al fet d'haver realitzat funcions semblants a les que s'hauran d'exercir.
  
Es tindran en compte per a això els certificats expedits pels responsables del departament, servei o àrea de l'administració o els documents acreditatius de les empreses on l'aspirant haja treballat.
  
4. Cursos.
  
Es valoraran fins un màxim de 2 punts, d'acord amb els criteris següents:
  
a) Cursos de 50 o més hores: 1 punt
  
b) Cursos de 30 o més hores: 0,50 punts.
  
c) Cursos de 15 o més hores: 0,2 punts.
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions que s'exerciran que hagen estat organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP.
  
5. Altres mèrits.
  
Es valoraran fins un màxim d'un punt. Es tindran en compte, entre altres, els coneixements d'idiomes distints del valencià i especialment els de la Unió Europea, acreditats documentalment en funció del nivell acadèmic i el reconeixement del centre que expedeix la titulació o el certificat. Així mateix, es valorarà haver impartit o haver participat com a conferenciant en cursos, congressos, jornades, etc., relacionats amb les funcions que s'exerciran, o amb caràcter general, en matèries d'administració pública, aplicant-se el mateix criteri quan es tracte de publicacions acreditades per l'aspirant.
  
Novena. Llista d'aprovats
  
La puntuació total de les proves selectives estarà determinada per la suma de les qualificacions obtingudes en la fase d'oposició i la de concurs.
  
Finalitzades les proves selectives, el tribunal farà pública, en el lloc de realització de l'últim exercici i al tauler d'anuncis municipal, les relacions definitives d'aspirants aprovats, en una llista única en què hauran d'estar inclosos els aspirants que per ordre de puntuació obtinguda de major a menor coincidisca amb el nombre de places convocades, ja que no podran aprovar ni declarar que han superat les proves selectives un nombre superior d'aspirants al de places convocades. Qualsevol proposta d'aprovats que contravinga el que estableix aquesta norma serà nul·la de ple dret.
  
Els actes que posen fi als procediments selectius hauran de ser motivats. La motivació dels actes del tribunal dictats en virtut de discrecionalitat tècnica en el desenvolupament de la seua missió de valoració estarà referida al compliment de les normes reglamentàries i de les bases de la convocatòria.
  
Deu. Presentació de documents
  
En el termini de 20 dies naturals, a comptar des de l'endemà d'aquell en què es publique al tauler d'anuncis municipals la relació definitiva d'aprovats, els aspirants aprovats hauran de presentar o remetre a l'administració municipal, per algun dels mitjans establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els documents acreditatius de complir les condicions exigides en la base segona anterior.
  
Davant la impossibilitat, justificada adientment, de presentar els documents expressats en la base anterior, podrà acreditar-se que compleixen les condicions exigides en la convocatòria, mitjançant qualsevol mitjà de prova admés en dret.
  
Els qui tinguen la condició de funcionaris de carrera estaran exempts de justificar documentalment les condicions i la resta de requisits ja provats per obtenir el seu nomenament anterior, i hauran de presentar un certificat del Registre Central de Personal, ministeri, organisme o corporació local de qui depenguen per acreditar aquesta condició.
  
Els qui dins el termini fixat i tret de casos de força major no presenten la documentació, o del seu examen es dedueix que hi manca algun dels requisits indicats en la base segona, no podran ser nomenats funcionaris i quedaran anul·lades les actuacions, sense perjudici de la responsabilitat en què hagen incorregut per falsedat en la sol·licitud de participació.
  
Onze. Funcions
  
Exercirà les funcions de recepció i despatx de materials i mercaderies, la seua distribució en prestatges o dependències, i tindrà al seu càrrec les anotacions en els llibres de registre o fitxers del moviment de cada jornada, i la confecció dels parts d'entrada i eixida i la guarda i custòdia d'eines i materials.
  
Dotze. Nomenament
  
El tribunal qualificador efectuarà proposta de nomenament de l'aspirant, que tindrà caràcter vinculant, i l'elevarà a l'alcalde de la corporació perquè procedisca a l'atorgament del nomenament, en virtut de l'establert a l'article 136 del Reial Decret Legislatiu 781/1986, de 18 d'abril.
  
Tretze. Dret supletori
  
A les proves que s'estableixen en aquesta convocatòria els seran aplicables, en allò no previst en aquestes bases, els preceptes següents:
  
- Llei 7/1985 de 2 d'abril, Reguladora de les Bases de Règim Local
  
- Reial Decret Legislatiu 781/1986, de 18 d'abril.
  
- Llei 30/1984, de 2 d'agost, i les seues modificacions posteriors, de Mesures per a la Reforma de la Funció Pública
  
- Reial Decret 896/1991, de 7 de juny, pel qual s'estableixen les regles bàsiques i els programes mínims, als quals ha d'ajustar-se el procediment de selecció dels funcionaris d'administració local.
  
- Decret Legislatiu de 24 d'octubre de 1995, Text Refós de la Llei de la Funció Pública Valenciana; disposicions concordants.
  
- Decret 69/1986, de 2 de juny, del Consell de la Generalitat Valenciana, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.
  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat.
  
I la resta de disposicions reglamentàries sobre la matèria.
  
Catorze. Norma final
  
Aquesta convocatòria i tots els actes que es deriven d'aquesta i de les actuacions dels òrgans de selecció podran ser impugnats en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
ANNEX
  
A) Matèries comunes
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. L'organització territorial de l'Estat. La comunitat autònoma. El municipi. Òrgans de govern municipals. Funcionament. Competències.
  
Tema 4. El personal al servei de l'administració local. Drets i deures dels funcionaris.
  
B) Matèries específiques
  
Tema 1. El magatzem municipal. Organització i funcionament.
  
Tema 2. Sistemes de control del personal.
  
Tema 3. Organització i control del material existent en el magatzem municipal.
  
Tema 4. Nocions bàsiques dels diferents utensilis existents en el magatzem, del seu funcionament i reparació.
  
Tema 5. Normes de salut laboral contingudes en la Llei de Prevenció de Riscos Laborals.
  
Tema 6. Mètodes per a l'adquisició de materials a proveïdors i prestació de serveis urgents en cas d'avaries.